CELEX: 32016D0395
Language: hu
Date: 2016-03-15 00:00:00
Title: A Politikai és Biztonsági Bizottság (KKBP) 2016/395 határozata (2016. március 15.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről, valamint a (KKBP) 2015/1823 határozat hatályon kívül helyezéséről (ATALANTA/1/2016)

18.3.2016   
            
            
               HU
            
            
               Az Európai Unió Hivatalos Lapja
            
            
               L 73/97
            
         A POLITIKAI ÉS BIZTONSÁGI BIZOTTSÁG (KKBP) 2016/395 HATÁROZATA
   (2016. március 15.)
   a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről, valamint a (KKBP) 2015/1823 határozat hatályon kívül helyezéséről (ATALANTA/1/2016)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló, 2008. november 10-i 2008/851/KKBP tanácsi együttes fellépésre (1) és különösen annak 6. cikkére,
   mivel:
   
               (1)
            
            
               A 2008/851/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB) arra, hogy meghozza a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez az EU-erők parancsnokának (a továbbiakban: az EU-erők parancsnoka) kinevezésére vonatkozó döntéseket.
            
         
               (2)
            
            
               A PBB 2015. október 6-án elfogadta a (KKBP) 2015/1823 határozatot (2), mellyel Stefano BARBIERI ellentengernagyot nevezte ki az EU-erők parancsnokává.
            
         
               (3)
            
            
               Az EU műveleti parancsnok azt javasolta, hogy Stefano BARBIERI ellentengernagyot követően 2016. március 23-i hatállyal Jan C. KAACK ellentengernagyot nevezzék ki az EU-erők új parancsnokává.
            
         
               (4)
            
            
               Az EU Katonai Bizottsága 2016. február 23-án támogatta ezt az ajánlást.
            
         
               (5)
            
            
               A (KKBP) 2015/1823 határozatot ezért hatályon kívül kell helyezni.
            
         
               (6)
            
            
               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió olyan határozatainak és intézkedéseinek kidolgozásában és végrehajtásában, amelyeknek védelmi vonatkozásai vannak,
            
         ELFOGADTA EZT A HATÁROZATOT:
   1. cikk
   A Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) a Politikai és Biztonsági Bizottság 2016. március 23-i hatállyal Jan C. KAACK ellentengernagyot nevezi ki az EU-erők parancsnokává.
   2. cikk
   A (KKBP) 2015/1823 határozat hatályát veszti.
   3. cikk
   Ez a határozat az elfogadásának napján lép hatályba.
   
      Kelt Brüsszelben, 2016. március 15-én.
      
         
            a Politikai és Biztonsági Bizottság részéről
         
         
            az elnök
         
         W. STEVENS
      
   
   
      (1)  HL L 301., 2008.11.12., 33. o.
   
   
      (2)  A Politikai és Biztonsági Bizottság (KKBP) 2015/1823 határozata (2015. október 6.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről, valamint a (KKBP) 2015/607 és a (KKBP) 2015/1750 határozat hatályon kívül helyezéséről (ATALANTA/6/2015) (HL L 265., 2015.10.10., 10. o.).